Diari Oficial de la Generalitat Valenciana


Sumari del DOGV 6109, del 24-09-2009 (2009/10486)

RESOLUCIÓ de 9 de setembre de 2009, de la consellera de Turisme i presidenta de l'Agència Valenciana del Turisme, per la qual s'atorga la declaració de la «Festa i Romeria de Sant Antoni Abad» de Betxí com a Festa d'Interés Turístic Local de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6109

Data del DOGV
:   24-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10555


Data del document
:   09-09-2009

Organisme emissor
:   Conselleria de Turisme

Tipus de document
:   Resolució

Descriptors 

:   * Betxí
    * municipi
    * dia festiu
    * cultura
    * turisme

RESOLUCIÓ de 9 de setembre de 2009, de la consellera de Turisme i presidenta de l'Agència Valenciana del Turisme, per la qual s'atorga la declaració de la «Festa i Romeria de Sant Antoni Abad» de Betxí com a Festa d'Interés Turístic Local de la Comunitat Valenciana. [2009/10853]  
Vista la sol·licitud presentada per l'Ajuntament de Betxí, per la qual insta la «Declaració de Festes d'Interés Turístic Local de la Comunitat Valenciana» per a les celebracions constitutives de la «Festa i Romeria de Sant Antoni Abad» que se celebren en eixa localitat.  
Després de l'estudi de la documentació aportada i vista la proposta de resolució de l'Àrea de Producte de l'Agència Valenciana del Turisme, de data 8 de setembre de 2009, mitjançant la qual s'emet l'informe favorable la concessió de l'esmentada distinció, de conformitat amb el que disposen els articles 3.1 a), 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
Primer  
Atorgar el títol honorífic de Festa d'Interés Turístic Local de la Comunitat Valenciana a les celebracions constitutives de la «Festa i Romeria de Sant Antoni Abad» de Betxí (Castelló).  
Segon  
Amb data la present resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
Tercer  
Amb independència de la seua publicació en el Diari Oficial de la Comunitat Valenciana, notifiqueu la present resolució a l'Ajuntament de Betxí.  
Contra la present resolució, que posa fi a la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos, comptats des de l'endemà de la publicació o de la seua notificació, d'acord amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 9 de setembre de 2009.- La consellera de Turisme i presidenta de l'Agència Valenciana del Turisme: Belén Juste Picón.